text: NVIDIA Titan X Pascal ще остане само версия Founders Edition
  NVIDIA Titan X Pascal ще остане само версия Founders Edition
  В раздел: Новини от Тодор Богданов (mollov) на 27.10.2016, 9,251 показвания
  Много скоро на пазарите в Япония, Тайван и Китай ще се появи в продажби NVIDIA GeForce TITAN X Pascal, като досега това бе привилегия единствено за потребителите в Северна Америка и Европа. Въпреки разширяване на пазарите, от NVIDIA не възнамеряват да предоставят възможността на своите най-близки партньори не само да предлагат "нереферентни" версии на TITAN X Pascal, но дори и референтният вариант, което изглежда не се харесва от някои от компаниите.
  От своя страна Gigabyte, ASUS и MSI са отправили запитване към NVIDIA относно създаването на нереферентни варианти на TITAN X Pascal, на което са получили доста конкретен отрицателен отговор. Според трите компании от NVIDIA се опитват да навлезнат самостоятелно на пазара на високият клас графични карти, с което да прескочат споменатите (поне) компании, като не им дават дори възможността да продават вариантът Founders Edition. От NVIDIA са отговорили на това "обвинение" с обяснението, че желанието на компанията е единствено да помогне на своите партньори при разработката и създаването на безпроблемни графични карти от висок клас, а не да се конкурира с тях.
  За разлика от другите модели "референтни карти" Founders Edition, при TITAN X Pascal партньорите на компанията не могат да продават картите под свое име, с добавена лепенка на съответната компания. TITAN X Pascal се продава изключително само чрез дистрибуторската мрежа на съответният регион, като за големи региони на нивото на Китай и Тайван този графичен ускорител ще е достъпен чрез конкретен дистрибутор.
  Етикети: NVIDIA TITAN X, Titan X Pascal
  1 Марто // 27.10.2016 в 17:50
  По-скоро ще остане само къстъм лууп в някъв ентусиастки билд едишън. За тея пари освен на вода няма смисъл да се купува изобщо. Така и така като излезне 1080Ти ще е обезмислен.
  2 nVidia FTW // 27.10.2016 в 20:53
  Мани го тоя титан, давайте вече 1080ti
  3 mel // 27.10.2016 в 21:56
  А някой знае ли къде се произвеждат тези карти?
  4 Войник // 30.10.2016 в 11:06
  Ще се чака Zen и Vega, щото си ценя парите и времето изхабено за изкарването им, и както знам интел са нагли и надуват цените с 500% надценка, че искат и повече пари за отключените процесори, а нвидиа одъртява супер бързо и са също алчни, в момента R9 290/390 са по бързи дори от GTX 980, същото ще стане и с 1080TI след време ще пада от стария клас Radeon…
  5 Georgi // 31.10.2016 в 12:49
  Споко Войниче, споменатите карти не са по- бързи, а никой не те кара да си купуваш Intel или nVidia още повече най- високия им клас карти, какво толкова правиш с тях? Пич не е нужно да избиваш толкова на агресия.. :)
  6 Войник // 31.10.2016 в 15:19
  Герги май идеш от друга вселена, тук в игри като DooM, Battlefield, Hitman, Deus Ex, Far cry даже Fury X е по бърза от 1070, а R9 390X без проблем се изравнява с 980TI или дори я бие с някой др кадър. А защо хора като тебе, карат тези дето не разбират да си купуват интел/нвидиа, ти ли си им изкарал парите ?
  7 Georgi // 03.11.2016 в 15:15
  Все тая човек, не се нерви. Поздрави!
  8 Марто // 03.11.2016 в 16:27
  Не, гЕрги не се е объркал, но ти явно си. 2 от заглавията са силно АМД-friendly и въпреки това, ако не е на Вулкан 1070 бие FuryX всеки път. Явно ти не си от нашата Вселена…
  9 Gergi // 06.11.2016 в 01:42
  Войник нямаше предвид новите, а старите поколения видео карти. Да не би 1070 да е по-стара от Fury X.Така, че май найстина сте се объркали здраво
  10 Марто // 10.11.2016 в 16:43
  "…тук в игри като DooM, Battlefield, Hitman, Deus Ex, Far cry даже Fury X е по бърза от 1070…" и това в статия за Титан X Pascal. Не ми прозвуча като да говори за старите поколения. Отделно, че 390Х не достига 980Ти никъде освен във Вулкан и евентуално да е близо в някакви заглавия като AoS, Hitman, Deus Ex:Framerate divided и тн. Същият този войник обясняваше преди време как FuryX щяла да "бърше пода с 1080 без да й мигне окото", но ти не беше тук да го видиш. Та не сме ние сбъркани, бъди сигурен в това.